Gammeldags, mener næringspolitisk direktør i NHO om Sigbjørn Johnsens ønske om å øke formueskatten.

Petter Brubakk, næringspolitisk direktør i NHO, mener at formueskatten er gammeldags. Å øke skatten mener han er en svært dårlig næringslivspolitikk. Det skriver Dagens Næringsliv (DN).

Torsdag melder finansminister Sigbjørn Johnsen at regjeringen jobber med å øke formueskatten til statsbudsjettet for 2011, med mål om å øke fordelingseffekten.

Les mer: Varsler høyere skatt på store formuer

- Jeg vil si det er litt vagt hva finansministeren tenker seg, men hvis jeg forstår ham rett skal nå formuesskatten skjerpes ytterligere for de rikeste. Dette er et signal om at en type eierskap i Norge - det private norske eierskapet - er mindre velkomment enn andre eierskap, og det er ikke utenkelig at bedrifter nå vil tenke på andre eierformer for å være konkurransedyktige i fremtiden, sier Brubakk til DN.

- Det er ikke hyttene, husene, yachtene og gullet på kistebunnen som skattlegges, men formuen som er knyttet til bedriften. Bedriften er ofte et livsverk, og for mange kan det være en utfordring å stå overfor generasjonsskifter når skattereglene endres på denne måten. Det er naturlig å tro at arvingene i neste generasjon ikke ønsker å fortsette å drive på samme måte, legger Brubakk til.

NHO-direktøren mener Norge er et av de siste landene i verden som har formueskatt, og at skatten er dårlig egnet i en global økonomi. Økt formueskatt kan føre til at norske seksaper blir mindre konkurransedyktige, som fører til at bedrifter flagger ut og at investeringslysten reduseres.

Få bedre råd med Nettavisens tjenester:

Minstrøm:Bytt strømleverandør og spar tusener.

Minrente:Bytt bank og spar minst 5000 kroner i året.

Mittoppdrag:Få tilbud fra håndverkere.

(Tjenestene er gratis for Nettavisens lesere)